
I SKYRIUS
BENDROSIOS NUOSTATOS

1. Vilniaus suaugusiųjų mokymo centro (toliau – VSMC) mokinių asmeninių mobiliųjų ir kitų galinių įrenginių naudojimo(si) taisyklės (toliau – Taisyklės) parengtos vadovaujantis Lietuvos Respublikos švietimo, mokslo ir sporto ministro ir Sveikatos apsaugos ministro 2026 m. liepos 13 d. įsakymu Nr. V-532/V-691 „Dėl Lietuvos Respublikos švietimo, mokslo ir sporto ministro ir Sveikatos apsaugos ministro 2025 m. liepos 31 d. įsakymo Nr. V-807\V-726 „Dėl mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“ pakeitimo“ (aktuali redakcija) ir kitai teisės aktais.
2. „Galinio įrenginio“ sąvoka vartojama vadovaujantis Lietuvos Respublikos elektroninių ryšių įstatymo 3 straipsnio 24 dalimi, kuri nustato, kad galinis įrenginys – informacijai priimti ir (arba) perduoti skirtas įrenginys ar jo dalis, kurie tiesiogiai ar netiesiogiai bet kokiomis priemonėmis yra prijungiami prie viešųjų elektroninių ryšių tinklų.
3. Taisyklės apibrėžia mokinių asmeninių mobiliųjų telefonų ir kitų galinių įrenginių (toliau kartu – asmeniniai informacinių technologijų įrenginiai)  naudojimo VSMC ir (ar) dalyvaujant VSMC organizuojamose ugdomosiose veiklose ne VSMC aplinkoje gaires. 
4. Taisyklėse vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme ir Lietuvos Respublikos elektroninių ryšių įstatyme vartojamas sąvokas.
5. Šiomis Taisyklėmis siekiama:
5.1. sumažinti žalos mokinių psichofizinei sveikatai riziką, negebėjimą koncentruoti dėmesio ir dėl to kylančius mokymosi sunkumus;
5.2. apsaugoti mokinius nuo pavojingo turinio internete, nuo mokinių patyčių VSMC darbuotojų atžvilgiu;
5.3. vykdyti priklausomybės nuo informacinių technologijų įrenginių prevenciją;
5.4. užtikrinti saugią, ugdymui palankią mokymosi aplinką;
5.5. stiprinti mokinių atsakingo ir sąmoningo informacinių technologinių įrenginių naudojimo įgūdžius;
5.6. užkrinti VSMC vidaus tvarką ir mokinių elgesio taisyklių laikymąsi.

II SKYRIUS
BENDROSIOS MOKINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO TAISYKLĖS 

6. VSMC, rengdamas Taisykles, atsižvelgia į teisės aktus ir įvertina Centro tarybos siūlymus. 
7. Mokiniui, atsinešusiam asmeninį informacinių technologijų įrenginį į VSMC, privaloma laikytis šių taisyklių:
7.1. draudžiama asmeniniais informacinių technologijų įrenginiais naudotis pamokų, renginių ir kitų veiklų metu, išskyrus šiuos atvejus:
7.1.1. siekiant numatytų ugdymo tikslų, mokytojo ar švietimo pagalbos specialisto iniciatyva pamokoje, renginyje ar ne VSMC aplinkoje organizuojamos veiklos, kuriai atlikti reikalingi asmeniniai informacinių technologijų įrenginiai, metu;
7.1.2. užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių reikalinga naudotis asmeniniais informacinių technologijų įrenginiais;
7.1.3. esant situacijai, kai reikia nedelsiant susisiekti su pagalbos tarnybomis;
7.1.4. esant situacijai, kai nepilnamečiams mokiniams reikia nedelsiant susisiekti su tėvais (globėjais, rūpintojais);
7.1.5. kitais šiose Taisyklėse nenumatytais atvejais gavus mokytojo ar švietimo pagalbos specialisto leidimą.
7.2. prasidėjus pamokai, asmeniniai informacinių technologijų įrenginiai turi būti išjungti arba juose nustatytas begarsis režimas, paslėpti ir visos pamokos metu nenaudojami.
8. Nesilaikantis Taisyklių 7-o punkto reikalavimų mokinys asmeninį informacinių technologijų įrenginį privalo padėti į mokytojo ar švietimo pagalbos specialisto nurodytą vietą.
9. Netoleruojamas bet kokios rūšies fotografinės ar filmuotos medžiagos naudojimas patyčių tikslais, toks elgesys vertinamas kaip šiurkštus mokinio elgesio taisyklių pažeidimas.
10. Mokinys, nesilaikantis Taisyklių:
10.1. pirmą kartą yra įspėjamas;
10.2. antrą kartą per pamoką/ugdomąja veiklą pažeidus Taisykles, mokytojas turi teisę paimti asmeninį informacinių technologijų įrenginį ir padėti jį klasėje tam skirtoje vietoje. Pasibaigus pamokai mokinys įrenginį pasiima;
10.3. jei mokinys atsisako atiduoti ugdymo metu naudojamą asmeninį informacinių technologijų įrenginį, mokytojas kviečia direktoriaus pavaduotoją ugdymui. Fiksuojamas elgesio taisyklių pažeidimo faktas, direktoriaus įsakymu mokiniui skiriamas įspėjimas; apie tai informuojami nepilnamečio mokinio tėvai (globėjai, rūpintojai);
10.4. mokinio, tris kartus pažeidusio šias Taisykles, elgesys svarstomas Mokinio gerovės komisijos posėdyje.
11. Su patvirtintomis Taisyklėmis supažindinama VSMC bendruomenė.
12. Klasių auklėtojai informuoja mokinius ir rekomenduoja nepilnamečių mokinių tėvams (globėjams, rūpintojams) susitarti su mokiniais dėl mobiliųjų telefonų ir kitų galinių įrenginių nešiojimosi į VSMC ir dėl Taisyklių nuostatų laikymosi.
13. VSMC neatsako už asmeninių informacinių technologijų įrenginių saugojimą ir saugumą. Už tai atsakingi patys mokiniai ir nepilnamečių mokinių tėvai (globėjai, rūpintojai).

IV SKYRIUS
BAIGIAMOSIOS NUOSTATOS

14. Taisyklių nuostatomis mokiniai, nepilnamečių mokinių tėvai (globėjai, rūpintojai) supažindinami per elektroninį dienyną.
15. VSMC, siekdamas Taisyklių pažeidimų prevencijos bei sklandaus jų įgyvendinimo, informuoja ir konsultuoja mokinius ir nepilnamečių mokinių tėvus (globėjus, rūpintojus) apie asmeninių informacinių technologijų įrenginių besaikio naudojimo pasekmes bei atsakingą ir saugų asmeninių informacinių technologijų įrenginių naudojimą. 
16. Taisykles tvirtina VSMC direktorius.
17. Taisyklės skelbiamos VSMC interneto svetainėje.
_______________________
